আজমের শরিফে চাদর চড়ানো নিয়ে হিন্দু সংগঠনের অসন্তোষে মোদি

জয়পুর: আজমের শরিফে (Ajmer Sharif) চাদর চড়ানো নিয়ে হিন্দু সংগঠনের অসন্তোষের মুখে পড়লেন প্রধানমন্ত্রী নরেন্দ্র মোদি (Narendra Modi)। প্রধানমন্ত্রীর চাদর চড়ানোর বিরুদ্ধে আপত্তি হিন্দু সংগঠনের (Hindu Organisation)। আদালতে (Court) স্থগিতাদেশ প্রার্থনা।

হিন্দু সংগঠনের বক্তব্য, ওই দরগাকে ঘিরে যেহেতু আইনি বিতর্ক চলছে, তাই কেন্দ্রীয় সরকারের সেখানে চাদর চড়ানো অনুচিত। খাজা মইনুদ্দিন চিশতির আসন্ন উরস উৎসব উপলক্ষে মোদি সেখানে চাদর চড়াবেন শুনেই আদালতের দ্বারস্থ হিন্দু সেনা সভাপতি বিষ্ণু গুপ্তা।

কারণ মুসলিম শাসনকালে শিব মন্দির ধ্বংস করে ওই দরগা নির্মিত বলে দাবি করে হওয়া মামলা বিচারাধীন।

আরও পড়ুন: আজমের শরিফে ৮১৩ বছরে উরস উৎসব, চাদর পাঠালেন মোদি

পূর্বতন প্রধানমন্ত্রীদের পদাঙ্ক অনুসরণ করে ওই উৎসবে সরকারের তরফ থেকে চাদর চড়ানোর জন্য প্রধানমন্ত্রী মোদি সংসদীয় মন্ত্রী কিরন রিজিজুর হাতে একটি চাদর তুলে দিয়েছেন। সেই ছবি রিজিজু টুইট করার পরেই হিন্দু সেনা আদালতে।

বিতর্কিত সৌধটি নিয়ে যেখানে মামলা চলছে, সেখানে কেন্দ্রীয় সরকারের তরফে চাদর পাঠানোর অর্থ, বিচারবিভাগীয় স্বাধীনতা এবং নিরপেক্ষ বিচার পাওয়ার ব্যবস্থাকে খাটো করে দেখানো। তাছাড়া সরকারি এমন পদক্ষেপ রাজনৈতিক অর্থ বহন করে।

উল্লেখ্য ওই সৌধ সংক্রান্ত বিতর্কিত মামলায় বলা হয়েছে, সৌধের ছাদের ভেতরের দিক এবং প্রবেশদ্বার হিন্দু স্থাপত্য শৈলী অনুযায়ী এবং প্রতীক সহ নির্মিত। এখনও দৃশ্যমান। যদিও ছাদের ভেতরের দিক বারংবার রং চাপানোর ফলে এখন অস্পষ্ট।

দেখুন অন্য খবর-